CINE ESTE … TOAMNA?

-proiect cross-curricular-


ARGUMENT

Am pornit de la ideea că elevul trebuie situat în centrul procesului de predare-învățare, găsind toate modelele și soluțiile didactice care să stimuleze perfomanța elevului. Clasa de elevi trebuie să devină o comunitate de învățare în care fiecare să contribuie atât cât poate la propria învățare, dar și la procesul de învățare colectiv. În acest proiect elevii se angajează într-o intensă căutare bazată pe cooperare, aflând soluțiile problemelor date prin formarea întrebărilor, dezbateri de idei, planuri , colecatrea și analiza datelor, prezentarea ideilor .

Proiectul de fața va reflecta efortul individual și colectiv al elevilor din clasele I până la clasa a IX-a , de la Liceul Teoretic “Dumitru Tăuțan” Florești, pornind de la unitatea de învățare TOAMNA, unitate comuna in programa tuturor claselor implicate.

Rodul muncii elevilor coordonați de învățători, diriginți și profesori, va arăta interesul manifestat pentru activități specifice anotimpului toamna. Activitățile propuse trec uneori de zidurile școlii, de manual și oferă posibilitatea elevilor și cadrelor didactice să găsească răspunsul cel mai potrivit la întrebarea “Cine este... Toamna?”

TIPURI DE INTELIGENȚĂ: 

Inteligență lingvistică

Inteligență spațială

Inteligență chinestezică

Inteligență interpesonală

OBICETIVE CADRU:

1. Dezvoltarea capacității de cunoaștere și înțelegere a mediului înconjurător și stimularea curiozității elevilor

2. Formarea și exersarea unor deprinderi practice în vederea formării unei atitudini pozitive față de muncă


OBIECTIVE ȚINTĂ:

1. Să identifice caracteristicile anotimpului toamna în situații date;

2. Să formeze deprinderea de a lucra în grupuri mici la realizarea unui proiect comun;

3. Să-și formeze abilități de a concepe și de a prezenta un produs realizat de ei;

4. Să-și exprime impresiile și trăirile proprii despre toamnă prin activități artistico-plastice, practice și literare

LOCUL DE DESFĂȘURARE:

Sala de clasă , natură, acasă

TIMP DE DESFĂȘURARE: 18 OCTOMBRIE - 1 NOIEMBRIE 2021

FORME DE ORGANIZARE:

Proiectul crosscurricular “Cine este ... Toamna?” conține șase grupe de lucru:

1. GRUPA PICTORILOR - activitățile acestei grupe presupun crearea unor picturi cu tema Toamna. Picturile trebuie sa fie doar cu acuarela, tempera sau  vopsele în ulei, realizate pe hartie, carton, sau pânză. La aceasta grupă se recomandă înscrierea elevilor din clasele pregătitoare, I și II

2. GRUPA MEȘTERILOR - activitățile acestei grupe presupun crearea unor colaje din diferite materiale din natură, materiale specifice anotimpului toamna (conuri, frunze, crenguțe, fructe uscate, dovlecei, legume) sau machete cu adăpostul animalelor ,căsuță pentru păsărele, culegerea strugurilor, cămara bunicii sau orice alte activitati specifice acestui anotimp. Pentru un plus de originalitate la toate aceste activități pe care le realizati la aceasta grupă le puteți adauga și un ghid de realizare (poate cineva vrea să se inspire din activitatea voastră). La această grupă se recomandă înscrierea elevilor din clasele a III-a, a IV-a și V-IX.

3. GRUPA ACTORILOR - activitățile acestei grupe presupun dramatizarea unor scenete cu tema Toamna (exemplu scenetă “Greiele și furnica”). Creare unui act teatral presupune și grija pentru costume, astfel că cei care doresc să participe la aceasta grupă, trebuie să fie coordonați de profesorul de limba română / diriginte / învățător și să ne trimită poze de la dramatizarea scenei alese. Tot ca și activitate a acestei grupe elevii pot să creeze povești cu benzi desenate având ca tema aceste anotimp. La această grupă se recomandă înscrierea elevilor din clasele a III-a, a IV-a și V-IX.

4. GRUPA REPORTERILOR - activitățile acestei grupe presupun strângerea de informații despre sărbătorile tradiționale ale anotimpului toamna și crearea unor interviuri cu elevii, părinții, bunicii, rudele, cunoștintele cu tema “Sărbătorile Toamnei”. La această grupă se recomandă înscrierea elevilor din clasele  a IV-a și V-IX.

5. GRUPA SCRIITORILOR - activitățile acestei grupe presupun creații literare în versuri sau proză cu tema Toamna, atât în limba română cât și în limba engleză, coordonați de profesorii de lima engleză acolo unde este cazul. Creațiile literare se vor realiza în word, times new roman, caractere de 12, cu diacritice și pot să fie însoțite de desenele tematice.La această grupă se recomandă înscrierea elevilor din clasele  a II-a, a III-a , a IV-a și V-IX.

6. GRUPA BUCĂTARILOR - activitățile acestei grupe presupun adunarea informațiilor despre pregătirile pe care le fac gospodinele în acestă perioada și scrierea unor rețete de toamna într-un caiet cu rețete. Se va trimite în format word următoarele produse: “Caietul cu rețete” , “Cămara bunicii”, “Rețete de toamna” etc. însoțite de poze cu produsele despre care scriu sau desenate. Tot ca și exemplu de activitate, elevii pricepuți, care au sprijinul și acordul părinților pot să se pozeze în timp ce fac ei o rețetă de toamna (prajitura, compot, dulceață, zacuscă, murături etc), iar alaturat să scrie toate ingredientele și modul de preparare.La această grupă se recomandă înscrierea elevilor din clasele a III-a, a IV-a și V-IX.

EVALUAREA PROIECTULUI

Toate produsele primite de la elevi vor fi selectate de către colectivul revistei școlii “Vise din Carpați”, și vor fi publicate cele mai frumoase, interesante și ingenioase idei. Restul materialelor, alături de cele publicate vor fi expuse in holurile școlii. Elevii și cadrele didactice participante, primesc diplome de publicare și/sau diplome de participare la activitate.

CALENDARUL PROIECTULUI

18.10 2021 - popularizarea proiectului în școală

18.10 - 1.11 2021 - realizarea produselor și activitățile specifice fiecărei grupe

1.11 2021 , ora 18:00 - trimiterea materialelor pe adresa de mail iulia1811@yahoo.com, NU PE WHATSAPP!!!!, alături de FIȘA DE ÎNSCRIERE

5.11 2021 - anunțarea rezultatelor (materialele care se publica) și expunerea produselor pe holurile școlii.

26.11 2021 - trimiterea diplomelor

FIȘĂ DE INSCRIERE

PROIECT CROSSCURRICULAR

CINE ESTE... TOAMNA?

18 OCT - 1 NOI. 2021

Clasa :
Profesor:
Grupa la care particip:

